CELEX: 32014D0924
Language: el
Date: 2014-12-16 00:00:00
Title: 2014/924/ΕΕ: Εκτελεστική απόφαση της Επιτροπής, της 16ης Δεκεμβρίου 2014 , για παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά την ξυλεία και τον φλοιό φράξου ( Fraxinus L.) καταγωγής Καναδά και Ηνωμένων Πολιτειών της Αμερικής [κοινοποιηθείσα υπό τον αριθμό C(2014) 9469]

18.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 363/170
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 16ης Δεκεμβρίου 2014
   για παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά την ξυλεία και τον φλοιό φράξου (Fraxinus L.) καταγωγής Καναδά και Ηνωμένων Πολιτειών της Αμερικής
   
      
         [κοινοποιηθείσα υπό τον αριθμό C(2014) 9469]
      
   
   
      (2014/924/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί προστατευτικών μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 5 παράγραφος 1 της οδηγίας 2000/29/ΕΚ, σε συνδυασμό με τα σημεία 2.3, 2.4 και 2.5 του τμήματος I του μέρους A του παραρτήματος IV, τα κράτη μέλη απαγορεύουν την εισαγωγή στην Ένωση ξυλείας και φλοιού φράξου (Fraxinus L.) καταγωγής Καναδά και Ηνωμένων Πολιτειών, εκτός αν πληρούν τις ειδικές απαιτήσεις που ορίζονται στη δεύτερη στήλη των εν λόγω στοιχείων. Τα σημεία αυτά τροποποιήθηκαν τελευταία με την εκτελεστική οδηγία 2014/78/ΕΕ της Επιτροπής (2).
            
         
               (2)
            
            
               Με επιστολές της 20ής Αυγούστου 2014 και της 9ης Σεπτεμβρίου 2014, ο Καναδάς ζήτησε αναστολή της εφαρμογής των σημείων που αναφέρονται στην αιτιολογική σκέψη 1, για την προσαρμογή των συστημάτων πιστοποίησης των εξαγωγών προς τις εν λόγω απαιτήσεις.
            
         
               (3)
            
            
               Μέσω επιστολής της 2ας Σεπτεμβρίου 2014, οι Ηνωμένες Πολιτείες ζήτησαν αναστολή της εφαρμογής των σημείων που αναφέρονται στην αιτιολογική σκέψη 1, για την προσαρμογή των συστημάτων πιστοποίησης των εξαγωγών προς τις εν λόγω απαιτήσεις.
            
         
               (4)
            
            
               Ο Καναδάς και οι Ηνωμένες Πολιτείες έχουν επιβεβαιωμένο ιστορικό συμμόρφωσης με τους όρους που αφορούν την ξυλεία και τον φλοιό φράξου (Fraxinus L.)
            
         
               (5)
            
            
               Είναι σκόπιμο να επιτραπεί στα κράτη μέλη να παρεκκλίνουν από τις παραγράφους 2.3, 2.4 και 2.5 του τμήματος I του μέρους Α του παραρτήματος IV της οδηγίας 2000/29/ΕΚ προσωρινά όσον αφορά την εισαγωγή στην Ένωση ξυλείας και φλοιού φράξου (Fraxinus L.), καταγωγής Καναδά και Ηνωμένων Πολιτειών της Αμερικής. Η παρέκκλιση αυτή πρέπει να υπόκειται σε όρους που να εξασφαλίζουν ότι ο αντίστοιχος φυτοϋγειονομικός κίνδυνος είναι σε αποδεκτό επίπεδο.
            
         
               (6)
            
            
               Τα κράτη μέλη θα πρέπει να κοινοποιούν αμέσως στην Επιτροπή και τα άλλα κράτη μέλη κάθε αποστολή που δεν πληροί τους όρους της παρούσας απόφασης, για να εξασφαλιστεί η αποτελεσματική επισκόπηση της κατάστασης και της δράσης, όπου απαιτείται, σε επίπεδο Ένωσης.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση χορήγησης παρέκκλισης
   (1)   Κατά παρέκκλιση του άρθρου 5, παράγραφος 1 της οδηγίας 2000/29/ΕΚ, σε συνδυασμό με τα σημεία 2.3, 2.4 και 2.5 του τμήματος I του μέρους A του παραρτήματος IV της εν λόγω οδηγίας, τα κράτη μέλη μπορούν να επιτρέπουν την εισαγωγή στο έδαφός τους, ξυλείας και μεμονωμένου φλοιού φράξου (Fraxinus L.), καταγωγής Καναδά και Ηνωμένων Πολιτειών της Αμερικής, που πληρούν τις προϋποθέσεις, οι οποίες ορίζονται στο παράρτημα της παρούσας απόφασης.
   (2)   Κατά παρέκκλιση του άρθρου 5, παράγραφος 1 της οδηγίας 2000/29/ΕΚ, σε συνδυασμό με το σημείο 2.5 του τμήματος I του μέρους A του παραρτήματος IV της εν λόγω οδηγίας, τα κράτη μέλη μπορούν να επιτρέπουν την εισαγωγή στο έδαφός τους αντικειμένων κατασκευασμένων από φλοιό φράξου (Fraxinus L.), καταγωγής Καναδά και Ηνωμένων Πολιτειών της Αμερικής, τα οποία πληρούν τους όρους που ορίζονται στο σημείο 4 του παραρτήματος της παρούσας απόφασης.
   Άρθρο 2
   Φυτοϋγειονομικό πιστοποιητικό
   Το φυτοϋγειονομικό πιστοποιητικό, όπως προβλέπεται στο άρθρο 13 παράγραφος 1 σημείο ii) της οδηγίας 2000/29/ΕΚ, εκδίδεται από τον Καναδά ή τις Ηνωμένες Πολιτείες της Αμερικής. Πρέπει να περιλαμβάνει υπό τον τίτλο «Πρόσθετη δήλωση», τα ακόλουθα στοιχεία:
   
               α)
            
            
               δήλωση «σύμφωνα με τις απαιτήσεις της ΕΕ που καθορίζονται στην εκτελεστική απόφαση 2014/924/ΕΕ της Επιτροπής (3)
               
            
         
               β)
            
            
               κατά περίπτωση, ένδειξη σχετικά με το ποιος όρος πληρούται, όπως ορίζεται στο σημείο 1,2 ή 3 του παραρτήματος·
            
         
               γ)
            
            
               κατά περίπτωση, η ονομασία της απαλλαγμένης από επιβλαβείς οργανισμούς περιοχής, κατά την έννοια των σημείων 1, 2 ή 3 του παραρτήματος.
            
         Άρθρο 3
   Κοινοποίηση της μη συμμόρφωσης
   Τα κράτη μέλη κοινοποιούν στην Επιτροπή και στα άλλα κράτη μέλη κάθε αποστολή που δεν συμμορφώνεται με τους όρους που προβλέπονται στο παράρτημα.
   Η εν λόγω κοινοποίηση πραγματοποιείται το αργότερο εντός τριών εργάσιμων ημερών από την ημερομηνία κατάσχεσης του εν λόγω φορτίου.
   Άρθρο 4
   Ημερομηνία λήξης
   Η παρούσα απόφαση παύει να ισχύει στις 31 Δεκεμβρίου 2015.
   Άρθρο 5
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 16 Δεκεμβρίου 2014.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Η εκτελεστική οδηγία 2014/78/ΕΕ της Επιτροπής, της 17ης Ιουνίου 2014, για την τροποποίηση των παραρτημάτων I, ΙΙ, ΙΙΙ, IV και V της οδηγίας 2000/29/ΕΚ του Συμβουλίου περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 183 της 24.6.2014, σ. 23).
   
      (3)  ΕΕ L 363 της 18.12.2014, σ. 170»·
   
      ΠΑΡΑΡΤΗΜΑ
      ΠΡΟΫΠΟΘΕΣΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1
      Η ξυλεία και ο μεμονωμένος φλοιός φράξου (Fraxinus L.) που αναφέρονται στο άρθρο 1 παράγραφος 1 πρέπει να πληρούν, ανάλογα με την περίπτωση, τους όρους που αναφέρονται στο σημείο 1, 2 ή 3. Η εν λόγω ξυλεία και ο φλοιός, όπως αναφέρονται στο άρθρο 1 παράγραφος 1, και τα άλλα αντικείμενα κατασκευασμένα από φλοιό φράξου (Fraxinus L.), όπως αναφέρεται στο άρθρο 1 παράγραφος 2, πρέπει να πληρούν τους όρους που αναφέρονται στο σημείο 4.
      
                  1.
               
               
                  Η ξυλεία φράξου (Fraxinus L.), ακόμη και εάν δεν συγκαταλέγεται μεταξύ των κωδικών ΣΟ στο παράρτημα V μέρος Β της οδηγίας 2000/29/ΕΚ, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια, πρέπει να πληροί έναν από τους ακόλουθους όρους:
                  
                              α)
                           
                           
                              να κατάγεται από περιοχή που έχει χαρακτηριστεί από την εθνική υπηρεσία προστασίας φυτών στη χώρα εξαγωγής ως απαλλαγμένη από τον Agrilus planipennis Fairmaire, σύμφωνα με τα σχετικά διεθνή πρότυπα για τα φυτοϋγειονομικά μέτρα· ή
                           
                        
                              β)
                           
                           
                              να έχει ορθογωνιστεί έτσι ώστε να αφαιρεθεί εντελώς η κυλινδρική επιφάνειά της.
                           
                        Το σημείο αυτό δεν εφαρμόζεται σε ξυλεία με μορφή:
                  
                              α)
                           
                           
                              ροκανιδιών, τα οποία προέρχονται εξ ολοκλήρου ή εν μέρει από τα εν λόγω δένδρα·
                           
                        
                              β)
                           
                           
                              ξύλινου υλικού συσκευασίας, όπως κιβώτια συσκευασίας κάθε μεγέθους, καφάσια, κύλινδροι και παρόμοιες συσκευασίες, παλέτες απλές, παλετοκιβώτια και άλλες επίπεδες επιφάνειες για φόρτωση, στεφάνια παλετών, σε τρέχουσα χρήση για τη μεταφορά αντικειμένων κάθε είδους·
                           
                        
                              γ)
                           
                           
                              ξυλείας χρησιμοποιούμενης για τη σφήνωση ή την υποστήριξη φορτίων άλλων εκτός ξυλείας.
                           
                        
            
                  2.
               
               
                  Η ξυλεία με τη μορφή ροκανιδιών που προέρχονται εξ ολοκλήρου ή εν μέρει από φράξο (Fraxinus L.), ακόμη και εάν δεν συγκαταλέγεται μεταξύ των κωδικών ΣΟ στο παράρτημα V μέρος Β της οδηγίας 2000/29/ΕΚ, πρέπει να πληροί έναν από τους ακόλουθους όρους:
                  
                              α)
                           
                           
                              να κατάγεται από περιοχή που έχει χαρακτηριστεί από την εθνική υπηρεσία προστασίας φυτών στη χώρα εξαγωγής ως απαλλαγμένη από Agrilus planipennis Fairmaire, σύμφωνα με τα σχετικά διεθνή πρότυπα για τα φυτοϋγειονομικά μέτρα· ή
                           
                        
                              β)
                           
                           
                              να έχει κατατμηθεί σε τεμάχια πάχους και πλάτους έως 2,5 cm.
                           
                        
            
                  3.
               
               
                  Ο μεμονωμένος φλοιός φράξου (Fraxinus L.) πρέπει να πληροί έναν από τους ακόλουθους όρους:
                  
                              α)
                           
                           
                              να κατάγεται από περιοχή που έχει χαρακτηριστεί από την εθνική υπηρεσία προστασίας φυτών στη χώρα εξαγωγής ως απαλλαγμένη από Agrilus planipennis Fairmaire, σύμφωνα με τα σχετικά διεθνή πρότυπα για τα φυτοϋγειονομικά μέτρα· ή
                           
                        
                              β)
                           
                           
                              να έχει κατατμηθεί σε τεμάχια πάχους και πλάτους έως 2,5 cm.
                           
                        
            
                  4.
               
               
                  Ξυλεία φράξου (Fraxinus L.), ξυλεία με τη μορφή ροκανιδιών που παράγονται εξ ολοκλήρου ή εν μέρει από φράξο (Fraxinus L.) και μεμονωμένος φλοιός φράξου (Fraxinus L.), που καλύπτονται από το σημείο 1, 2 ή 3 και άλλα αντικείμενα κατασκευασμένα από φλοιό φράξου (Fraxinus L.), όπως αναφέρεται στο άρθρο 1 παράγραφος 2, υπόκεινται σε μακροσκοπικό έλεγχο, δειγματοληψία και δοκιμές, όπως ενδείκνυται για τα χαρακτηριστικά των εν λόγω φυτικών προϊόντων και άλλων αντικειμένων, ώστε να εξασφαλιστεί ότι είναι απαλλαγμένα από Agrilus planipennis Fairmaire, σύμφωνα με το διεθνές πρότυπο για τα φυτοϋγειονομικά μέτρα αριθ. 23 σχετικά με τις κατευθυντήριες γραμμές για τον έλεγχο (1).
               
            
         (1)  Το «ISPM» 23. 2005. Κατευθυντήριες γραμμές για ελέγχους. Ρώμη, FAO, IPPC (ΔΣΠΦ).